Jibuti bayrogʻi
Jibuti milliy bayrogʻi (arabcha: علم جيبوتي , fransuzcha: Drapeau de Djibouti) teng qirrali oq rangli uchburchakka ega, havorang va och yashil rangdagi teng chiziqlarga ega gorizontal bayroq. Uchburchakning markazida qizil yulduz bor. Bayroq Somali sohillarini ozod qilish fronti (Front de Libération de la Côte des Somalis) bayrogʻidagi asosiy tartib va ranglarni birlashtiradi. Havorang osmon va dengizni ramzi, shuningdek, och yashil Somali va Afarlar yerining abadiy yashilligi ramzi, uchburchakdagi oq rang esa tinchlik rangining ramzi va besh qirrali qizil yulduz birlikni, mustaqillik shahidlaridan toʻkilgan qonni ifodalaydi, shuningdek, Jibuti Somali xalqi yashaydigan beshta mintaqadan biri hisoblanishini anglatadi.